Il-Kunsill illum adotta ġabra ta' konklużjonijiet dwar il-ġestjoni tal-iskart radjuattiv maħluq minn teknoloġiji nukleari li mhumiex għall-enerġija, bħal fjuwil użat minn reatturi ta' riċerka, skart radjuattiv mill-produzzjoni ta' radjuiżotopi, skart radjuattiv tal-isptarijiet u oħrajn. Il-konklużjonijiet jenfasizzaw l-importanza li jitnaqqas kemm jista' jkun l-iskart radjuattiv u li jiġu żgurati l-immaniġġar, il-ħżin u r-rimi responsabbli u mingħajr periklu tal-iskart. Filwaqt li iġbed l-attenzjoni għall-punt li hija r-responsabbiltà tal-istati membri li jkollhom politika nazzjonali għall-ġestjoni tal-iskart radjuattiv, il-Kunsill jagħraf ukoll li f'każijiet fejn soluzzjonijiet nazzjonali ma jkunux disponibbli jew prattikabbli, jistgħu jitqiesu servizzi u faċilitajiet kondiviżi bħala alternattiva vijabbli. Aqra t-test sħiħ tal-konklużjonijiet Il-Kunsill jenfasizza r-rwol tat-teknoloġiji nukleari li ma jipproduċux enerġija (stqarrija għall-istampa, 06/06/2019) Ara l-paġna tal-laqgħa